A Bizottság határozata

(1998. október 6.)

törzskönyvezett lovak Thaiföldről történő behozatalára, ideiglenes behozatalára és újbóli beléptetésére irányadó állat-egészségügyi feltételek tekintetében a 79/542/EGK, a 92/260/EGK, a 93/195/EGK és a 93/197/EGK tanácsi határozat módosításáról

(az értesítés a C (1998) 2962. számú dokumentummal történt)

(EGT vonatkozású szöveg)

(98/594/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 12., 13., 15. és 16. cikkére, valamint 19. cikkének ii. pontjára,

mivel a legutóbb a 98/146/EGK bizottsági határozattal [2] módosított 79/542/EGK tanácsi határozat [3] jegyzéket állított össze azon harmadik országokról, amelyekből a tagállamok szarvasmarhafélék, sertések, lófélék, juh és kecske, friss hús és húsipari termékek behozatalát engedélyezik;

mivel a törzskönyvezett lovak ideiglenes behozatalára, ideiglenes kivitelt követő újbóli beléptetésére, valamint behozatalára irányadó egészségügyi feltételeket és az állatorvosi bizonyítvány kiállítását a legutóbb a 98/360/EK határozattal [4] módosított 92/260/EGK [5], 93/195/EGK [6] és 93/197/EGK [7] bizottsági határozat állapította meg;

mivel a Thaiföldre kiküldött állat-egészségügyi küldöttség látogatását követően úgy tűnik, hogy az állat-egészségügyi helyzet ebben az országban a lófélék betegségei tekintetében kielégítő, és jól felépített és jól szervezett szolgálatok ellenőrzik;

mivel a thaiföldi felelős állat-egészségügyi hatóságok vállalták, hogy a 90/426/EGK irányelv A. mellékletében említett bármely betegség megjelenésének megállapításáról, a velük szemben alkalmazott védőoltási stratégia bevezetéséről vagy e stratégia megváltoztatásáról 24 órán belül, a lófélékre vonatkozó behozatali politika változásáról pedig megfelelő időben értesítik a Bizottságot és a tagállamokat telex, telefax vagy távirat útján;

mivel az állat-egészségügyi feltételeket és állatorvosi bizonyítványok kiállítását az érintett harmadik ország állat-egészségügyi helyzetének megfelelően kell elfogadni; mivel ez az eset csak a törzskönyvezett lovakra vonatkozik;

mivel a 79/542/EGK, a 92/260/EGK, a 93/195/EGK és a 93/197/EGK határozatot megfelelően módosítani kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 79/542/EGK határozat mellékletének 2. részében a lófélék külön oszlopa az ISO-kód betűrendjének megfelelő helyen a következő sorokkal egészül ki:

"TH | Thaiföld | x" |

2. cikk

A 92/260/EGK tanácsi határozat a következőképpen módosul:

1. Az I. melléklet C csoportjában a harmadik országok jegyzéke a "Thaiföld" szóval egészül ki.

2. A II. C. mellékletben megállapított egészségügyi bizonyítvány címében a harmadik országok listája a "Thaiföld" szóval egészül ki.

3. A II. C. melléklet III. pontja a következő bekezdéssel egészül ki:

"(1) A Thaiföldről érkező lóféléket …-án (5) takonykórra és …-án (5) tenyészbénaságra irányuló komplementkötési próbának vetették alá, az exportot megelőző 10 napon belül, 1:10 arányú hígításban, negatív eredménnyel (4)".

4. A II. C. melléklet 6 lábjegyzetében "Hongkong, Japán, Makaó, Malajzia (félsziget) és Szingapúr" helyébe "Hongkong, Japán, Makaó, Malajzia (félsziget), Szingapúr és Thaiföld" lép.

5. A II. A., B., C., D. és E. melléklet III. fejezete d) pontjának harmadik francia bekezdése a "Thaiföld (TH)" szöveggel egészül ki.

3. cikk

A 93/195/EGK tanácsi határozat a következőképpen módosul:

1. Az I. melléklet C csoportjában a harmadik országok jegyzéke a "Thaiföld (TH)" szöveggel egészül ki.

2. A II. C. mellékletben megállapított egészségügyi bizonyítvány címében a harmadik országok listája a "Thaiföld" szóval egészül ki.

4. cikk

A 93/197/EGK tanácsi határozat a következőképpen módosul:

1. Az I. melléklet C csoportjában a harmadik országok jegyzéke a "Thaiföld (TH)" szöveggel egészül ki.

2. A II. C. mellékletben megállapított egészségügyi bizonyítvány címében "Hongkong, Japán, Makaó, Malajzia (félsziget) és Szingapúr" helyébe "Hongkong, Japán, Makaó, Malajzia (félsziget), Szingapúr és Thaiföld" lép.

3. A II. C. melléklet III. pontja a következő bekezdéssel egészül ki:

"m) A Thaiföldről érkező lóféléket …-án (4) takonykórra és …-án (4) tenyészbénaságra irányuló komplementkötési próbának vetették alá, az exportot megelőző 21 napon belül, 1:10-es hígításban, negatív eredménnyel (4)".

4. A II. C. melléklet 5 lábjegyzetében "Hongkong, Japán, Makaó, Malajzia (félsziget) és Szingapúr" helyébe "Hongkong, Japán, Makaó, Malajzia (félsziget), Szingapúr és Thaiföld" lép.

5. cikk

Ennek a határozatnak a tagállamok a címzettjei.

Kelt Brüsszelben, 1998. október 6-án.

a Bizottság részéről

Franz Fischler

a Bizottság tagja

[1] HL L 224., 1990.8.18., 42. o.

[2] HL L 46., 1998.2.17., 8. o.

[3] HL L 146., 1979.6.14., 15. o.

[4] HL L 163., 1998.6.6., 44. o.

[5] HL L 130., 1992.5.15., 67. o.

[6] HL L 86., 1993.4.6., 1. o.

[7] HL L 86., 1993.4.6., 16. o.

--------------------------------------------------